作者：黄人杰
词牌/韵律：贺新郎

paragraphs: 晓色收梅雨。
玉衡高、寒杓插午，月生银浦。
一片祥光横碧落，幻出新晴院宇。
拥阆苑、擎香天女。
簇引飞仙来瑞世，向乌衣巷陌，生文度。
人物似，古怀祖。
履声合上尧阶去。
问如何低回计幕，蜀山深处。
金字催还知有日，且听尊前妙语。
更领略、双成歌舞。
愿借流三峡水，与君侯尽作流霞注。
觞百举，寿千数。